「全港店舖執笠關注組」宣布執笠 版主拍片爆原因 網民:不意外
【執笠關注組】本港零售業近年備受打擊,街上吉舖處處,更有人形容出現「結業潮」,專門分享各區結業店舖消息的Facebook群組「全港店舖執笠結業消息關注組(店舖/ 餐廳/ 零售/ 小店/ 大集團)」,短短兩周內有超過30萬人加入,熱爆網絡。然而版主周三(4月11日)深夜突然在YouTube宣布震撼消息,指「全港店舖執笠結業消息關注組(店舖/ 餐廳/ 零售/ 小店/ 大集團)」將會「執笠」。
自稱版主的「革離(或Neighbor(阿Nei))」,於YouTube以「破30萬笠友大感謝~ 更新模式!全港店舖執笠結業消息關注組 正式宣佈執笠了!」為題發布
,宣布群組「執笠」消息。版主表示,原計劃群組突破20萬人時就宣布「執笠」,但由於各種原因延遲公布,強調「執笠」是「早已萌生」的決定。他又說,「執笠」不代表不可以重開,關注組「執笠」後,將會「裝修改名」在4月23日重開,更名為「全港店鋪消息關注組」,形容是「1個比較中性啲嘅名」。
版主拆解改名原因
版主之後講述「執笠」和改名原因,表示隨着關注組人數愈來愈多,開始「變質」,「每逢1個群組啦愈嚟愈多人嘅時候,其實佢哋傾嘅嘢,好多時都會偏向off topic咗,個group已經開始難聽啲講叫變質啦……正面咁睇,呢個係代表緊香港人關心佢哋城市嘅表現嚟嘅,因為大家都想知,究竟有咩原因會引發到呢樣咁樣,即係好似好負面嘅所謂執笠潮咁樣」。
版主續說,當1個群組人數達到20至30萬人,「其實佢都真係有個社會責任」,故參考了不同人留言,「睇返好多人留言啦,啲唔中意我哋嘅group名,覺得我哋唱衰香港嘅人呢,我都有參考意見……我覺得呢,1個危機意識,都係就系如果你淨系講執笠,其實個話題究竟系咪對個社會好呢?」。他認為,如果群組改名後可以繼續運作,是好轉變,「其實個group用呢個名已經太多人攻擊,入咗30萬人入嚟,如果改名之後我哋係可以持續繼續傾落去,唔會令到個社會覺得因為有呢個group,經濟差咗賴落你度咁,我覺得係1個好好嘅轉變嚟」。
版主補充,群組改名後,仍歡迎討論香港實體經濟、實體消費消息,包括開張及結業消息,「無論係零售店舖啦,開鋪又好結業又好,餐廳啦有新餐廳又好,一啲小店,一啲大集團呢,同埋關於商場啦,人流上面嘅討論啦,街道上面嘅討論呢,都係歡迎嘅」。
「執笠關注組」執笠的消息亦有在fb群組內公布,更在群組封面圖加上「CLOSING DOWN」(關門)的字句。有網民坦言對版主「執笠」的決定不意外,更笑稱早前已指要關注「執笠關注組」何時執笠,又指群組在短時關內獲得超過30萬人加入,當然會受到各方面關注,相信版主受到許多壓力,故此「執笠都是意料中事」。